kardosdrur/scandi-wiki huggingface dataset:
Klumben

Christian Kroman Andersen (født 27. november 1987), bedre kendt under kunstnernavnet Klumben er Producer og Dancehall-Rapper og kendt for sine fængende omkvæd og hurtige Dancehall-Rap. Han er sammen med bl.a. Kidd og Kesi en af de rappere der nåede hele Danmark via YouTube.

Klumben har ved flere lejligheder optrådt sammen med Raske Penge og TopGunn. Klumben har optrådt over hele Danmark, bland andet på Festivaller og Spillesteder som Grøn Koncert, Roskilde festival, Skanderborg Festival, Skive Festival, Langelandsfestival, Nibe Festival, Vig Festival, Samsø Festivalen, Jelling Festival, Train i Århus, Vega, Forbrændingen, Tobakken, Kulisselageret og Musikhuzet i Rønne.

Siden 2017 har han været en del af dansktopgruppen Humørekspressen.

Historie 
Klumben gjorde sig først bemærket i slutningen af 2010 med undergrundshittet "Kriminel"  der fik over 400.000 YouTube-visninger med en video af en sort skærm. Derefter medvirkede og producerede han nummeret "Rundt" fra Raske Penges første 7". På samme tid udgav Kontrafon også Klumbens første 7" med sangen "Lort" som også fik over 400.000 views. 

Klumben udgav den 26. april 2012 hans anmelderroste debut-ep "Fra Klumben Til Pladen" der blandt andet indeholdte numre som; Faxe Kondi, Hobby, Nat på Nørrebro og Dancehall Geni. Epen fik 5 stjerner i blandt andet Politiken, Soundvenue og Ekstra Bladet.

Fra Klumben Til Pladen blev i 2012 tildelt en Gaffa Pris for Årets HipHop Udgivelse og i 2013 en Danish DJ Award for Årets Danske Udgivelse.

Nummeret Faxe Kondi fra Klumbens Ep "Fra Klumben Til Pladen" der er featuring Raske Penge, blev i 2012 det helt store Danske Hit, og modtog en Gaffa Pris for Årets Danske Hit, en Zulu Award for Årets Danske Hit og en P3 Guld Pris for Årets LytterHit. 

Derudover blev Klumben i 2012 tildelt en Steppeulv for Årets LiveKoncert, der foregik på Roskilde Festival med Raske Penge og Livebandet 80'erne. 

Klumben er medskaber og medejer af pladeselskabet Cheff Records, der også består af bland andet Kidd, TopGunn, Eloq og Sukkerlyn.

Sammen med Pharfar, Chapper og Peter Lützen dannede han dansktopgruppen Humørekspressen i 2017. Gruppen har udgivet to albums og vundet flere priser ved Dansktop Prisen. Humørekspressen stillede op i Dansk Melodi Grand Prix 2019 med sangen "Dronning af Baren" den 23. februar i Jyske Bank Boxen i Herning, men de kom ikke videre til superfinalen.

Diskografi

Singler 
 2010: Kriminel 
 2011: "Du en lort" / "Dancehall Stickup" (Pladeselskabet KONTRAFON)
 2012: Hobby
 2012: Faxe kondi (feat. Raske Penge)
 2013: Missionen (feat. Raske Penge)
 2013: Mit Hjerte (cover af Wayne Marshalls My Heart)
 2016: SOS

Andet 
 "Nede Med Koldskål" (Smag på P3 feat. Klumben Niklas, Shaka Loveless, Mette Lax, Djämes Braun & Steggerbomben)
 "Røgsignaler" (Camilo & Grande feat. Klumben) 2014
 TÆT PÅ (per Vers feat Klumben) 2015
 Chancho Ting som du fandt (firehouse Feat Klumben) 2015

Referencer

Eksterne henvisninger 

Rappere fra Danmark
Marlon Roudette

Marlon Roudette (født 5. januar 1983) er en pop-/reggaesanger fra Storbritannien. Han er tidligere medlem af bandet Mattafix. Han er kendt for sangen "New Age", der var et internationalt hit og som lå på førstepladsen i Østrig, Schweiz og Tyskland.

Diskografi

Albums

EP'er

Singler 

Noter

Referencer

Eksterne henvisninger 
 

Musikere fra Storbritannien
Emeli Sandé

Emeli Sandé ( født 10. marts 1987) er en R&B-sangerinde fra Storbritannien. Sandé udgav sin første solo-single "Heaven" i august 2011, der straks efter blev et verdensomspændende hit.

Diskografi 
 Our Version Of Events (2012)

Eksterne henvisninger 

Musikere fra Storbritannien
Rūta Meilutytė

Rūta Meilutytė (født 19. marts 1997 i Kaunas, Litauen) er en litauisk svømmer.

Ved Sommer-OL 2012 i London vandt hun guld på 100 meter bryst. I semifinalen satte hun ny europæisk rekord med tiden 1:05.21.

Referencer

Eksterne henvisninger 
 

Personer fra Kaunas
Svømmere fra Litauen
Verdensmestre i svømning
Olympiske mestre for Litauen
Medaljevindere ved sommer-OL 2012
Svømmere ved sommer-OL 2012
Svømmere ved sommer-OL 2016
Freja Loeb

Freja Loeb, optræder under navnet Freja, er en dansk musiker og sangskriver fra Danmark. Hun har samarbejdet med bl.a. Mike Sheridan, Vinnie Who, Dave Sitek og Adam Olenius.

Diskografi 
 Odyssey (2011)
 W.O.M.D (2013)
 White Magic Spells (2015)

Referencer 

Musikere fra Danmark
Maverick Sabre

Michael Stafford (født 12. juli 1990 i Hackney, London), bedre kendt som Maverick Sabre, er en R&B-/hip hop-sanger/-rapper fra Storbritannien. Han er kendt for sit karakteristiske guitarspil og sin vokal. Hans debut-EP, The Lost Rods, udkom den 7. marts 2011 med sangen "Look What I've Done" som førstesingle.

Musikere fra Storbritannien
Dig & Mig (duo)

Dig & Mig er en pop-/rockduo fra Danmark bestående af Andrea Aagaard og Kasper Maarbjerg. Duoen hittede i efteråret 2011 på P3-radioprogrammet Det Elektriske Barometer med sangen "Når jeg stikker af" og blev senere P3's "Ugens Uundgåelige" med sangen "Skyggerne". Debutalbummet Sommervarmen udkom i maj 2012, og duoen spillede på Roskilde Festival senere samme år.

Diskografi 
 Sommervarmen (2012)

Eksterne henvisninger 

Musikgrupper fra Danmark
Musikgrupper fra 2011
Medaljefordeling ved sommer-OL 1952

Medaljefordelingen ved sommer-OL 1952 gav medaljer til 43 af de 69 deltagende nationer.

Kilde
International Olympic Committee – Helsinki 1952 Medaljetabel

Sommer-OL 1952
1952
Thomas Christensen (flertydig)

Thomas Christensen har flere betydninger:

 Thomas Christensen (født 1973) – dansk fodboldspiller.
 Thomas Christensen Clitau (1694 – 9. januar 1754) – dansk forfatter, digter, jurist, musiker og historiker.
 Thomas Guldborg Christensen (født 1984) – dansk fodboldspiller.
 Thomas Christensen (dokumentarfilm) – dansk dokumentarfilm fra 2002 instrueret af Yrsa Wedel og Andreas Johnsen

Se også
 Thomas Kristensen (født 1983) – dansk fodboldspiller.
 Thomas Kristensen (journalist) (født 1971) – dansk journalist og sportskommentator.
 Thomas Christiansen (født 1973) – dansk/spansk fodboldspiller.
Thomas Kristensen (flertydig)

Thomas Kristensen har flere betydninger:

 Thomas Kristensen (født 1983) – dansk fodboldspiller.
 Thomas Kristensen (journalist) (født 1971) – dansk journalist og sportskommentator.

Se også
 Thomas Christensen (født 1973) – dansk fodboldspiller.
 Thomas Guldborg Christensen (født 1984) – dansk fodboldspiller.
 Thomas Christensen Clitau (1694 – 9. januar 1754) – dansk forfatter, digter, jurist, musiker og historiker.
 Thomas Christiansen (født 1973) – dansk/spansk fodboldspiller.
Medaljefordeling ved sommer-OL 1956

Medaljefordelingen ved sommer-OL 1956 gav medaljer til 38 af de 72 nationer.

Kilde
International Olympic Committee – Melbourne/Stockholm 1956 Medaljetabel

Sommer-OL 1956
1956
Knus

Et knus eller et kram er en næsten universel form for fysisk intimitet, hvor to mennesker sætter deres arme rundt om nakke, ryg, eller livet af hinanden og holder hinanden tæt. Det er således et eksempel på nonverbal kommunikation. Afhængigt af kultur, kontekst og forhold, kan et knus indikere fortrolighed, kærlighed, hengivenhed, venskab eller sympati. Manglen på fysisk berøring (som f.eks. et knus) kan føre til hudsult.

Hvis mere end to personer er involveret, er dette ofte omtalt som et gruppeknus.

Galleri

Kilder 

Kærtegn
Forhud

Forhud beskytter glans, og er en primær sensorisk del af penis. Den indeholder nogle af de mest følsomme områder af penis. Endvidere har forhuden en vigtig mekanisk funktion ved at reducere gnidningsmodstanden under seksuelle handlinger, såsom samleje og onani. Hos voksne mænd ses forhud med forskellig længde, lige fra meget kort forhud (så glans er delvist ubeskyttet) til meget lang forhud (så glans er dækket og mere til). I de fleste tilfælde, hos voksne mænd, selvom forhuden er intakt, er en lille del af glans synlig.

Se også 
 Mandlig omskæring

Referencer 

Sexologi
Mandens kønsorganer
Medaljefordeling ved sommer-OL 1960

Medaljefordelingen ved sommer-OL 1960 gav medaljer til 44 af de 83 deltagende nationer.

Sommer-OL 1960
1960
Nissan Almera Tino

Nissan Almera Tino (type V10) var en fempersoners kompakt MPV på basis af anden modelgeneration af Nissan Almera (type N16), bygget mellem sommeren 2000 og starten af 2006.

Historie 
Almera Tino blev for første gang præsenteret som prototype under navnet Tino High Utility Concept på New York International Auto Show i 1999. Prototypen var udstyret med en 175 hk stærk firecylindret benzinmotor kombineret med et firetrins automatgear.

Den serieproducerede udgave kom på markedet i juli 2000 med valg mellem benzinmotorer på 1769 cm³ med 84 kW (114 hk) og 1998 cm³ med automatgear og 100 kW (136 hk) samt en dieselmotor på 2184 cm³ med 84 kW (114 hk).

Bilen afløste den i foråret 2000 udgåede Nissan Sunny Traveller (type Y10). Da der ikke fandtes nogen 
stationcarudgave af første generation af Almera (type N15), måtte Sunny udfylde dette hul.

Facelift 
I april 2003 blev Almera Tino optisk og teknisk modificeret. 2,0-litersmotoren, som kun fandtes med automatgear, blev taget af programmet som følge af et for højt benzinforbrug. Den eneste tilbageværende benzinmotor var dermed 1,8'eren, som nu ydede 85 kW (115 hk). Samtidig fik dieselmotoren commonrailindsprøjtning og fandtes nu i to forskellige versioner med 82 kW (112 hk) og 100 kW (136 hk).

I februar 2006, kort tid før sedan- og hatchbackudgaverne af Almera, udgik Almera Tino af produktion. Nissan Note og Nissan Qashqai kan betragtes som indirekte efterfølgere for Almera Tino.

Tekniske data

Trivia 
I de japanske tv-reklamer for Almera Tino medvirkede karakteren Mr. Bean, som blev spillet af Rowan Atkinson.

Referencer

Litteratur 
 Nissan Almera Tino instruktionsbog. Nissan Motor Danmark A/S, juni 2005. Varenr. OM4E-OV10EOE-7711347275-600-06-05.
 Automobil Revue. Katalog 2001 og 2005 (på tysk og fransk).

Eksterne henvisninger 

Almera Tino
Kompakte MPV'er
Forhjulstrukne biler
Biler introduceret i 2000
Biler fra 2000'erne
Tobias Lindholm

Tobias Lindholm, (født 5. juli 1977 i Næstved) er en dansk filminstruktør og manuskriptforfatter. Tobias Lindholm er uddannet fra Den Danske Filmskole i 2007.

Lindholm debuterede som manuskriptforfatter på Thomas Vinterbergs "Submarino" fra 2010. Han debuterede som instruktør med det barske fængselsdrama R fra 2010, som han  i 2011, sammen med  Michael Noer, vandt Bodilprisen for bedste danske film for. Han  har senere slået sit navn fast som manuskriptforfatter på Thomas Vinterbergs film,  Jagten (2012), og den internationale tv-succes Borgen (2010-13). I september 2015 blev det rapporteret, at han skulle skrive manuskript til en kommende drama om Berlinmuren, som instrueres af Paul Greengrass.

Kapringen (2012) er Tobias Lindholms anden spillefilm som instruktør, hvor han også selv har leveret manuskriptet. Kapringen vistes ved Filmfestivalen i Venedig 2012 i konkurrenceprogrammet Orizzonti. I 2015 udkom den tredje spillefilm Krigen. Til Oscar-nomineringerne 2016 blev Krigen tildelt en Oscar-nominering som bedste udenlandske film.

Lindholm instruerede den omstridte Efterforskningen, en dramaserie vist på TV 2 Danmark i 6 afsnit. Serien er baseret på opklaringen af Ubådssagen, hvor den 30-årige svenske journalist Kim Wall blev myrdet af den danske opfinder Peter Madsen. Peter Madsen optræder ikke direkte som figur i serien, som i stedet sætter fokus på den efterforskning. der til sidst ender med, at Peter Madsen idømmes livstid for drabet.

Priser 
 Kapringen vandt bl.a. prisen for bedste nordiske film på den internationale filmfestival i Göteborg.  

 British Academy Television Awards for Borgen

Kildehenvisninger

Eksterne henvisninger 
 
 Tobias Lindholm på Den Store Danske

Filminstruktører fra Danmark
Manuskriptforfattere fra Danmark
Personer fra Næstved
Abbadider

Abbadiderne var et arabisk dynasti som herskede (1031–1091) i Sevilla, en af de selvstændige småstater der opstod da det umayyadiske kalifat i Córdoba styrtede i 1031. Dynastiet stiftedes af Abul-Kâsim-Muhammed, af huset Abbâd i Sevilla. Hans sønnesøn, Muhammed, benævnt el-Mutamid – en poet og videnskabsmand – måtte til hjælp mod den kristne konge Alfons VI af Kastiliens truende overmagt indkalde almoraviden Jussuf, fyrste af Marokko, som også sejrede over Alfons, men derefter vendte sig mod el-Mutamid selv og erobrede Sevilla (1091).

Eksterne kilder og henvisninger
Om Abbadiderne på Ugglan

Spaniens historie
Sevilla
Medaljefordeling ved sommer-OL 1968



Kildehenvisninger 
 International Olympic Committee – Mexico City 1968 Medal Table

Sommer-OL 1968
1968
Susanne Boidin

Susanne Salminen (tidl. Boidin) (født 18. august 1987) er en dansk idrætskvinde, der deltog i sommer-OL 2012 for Danmark,hvor hun stillede op i matchrace sammen med Lotte Meldgaard Pedersen og Tina Schmidt Gramkov. De tre sejlere endte på en tiendeplads.

Meldgaard, Boidin og Gramkov sikrede Danmark en plads i det tolv både store felt ved OL, da de ved kvalifikationsstævnet ud for Miami besejrede en båd fra Argentina 3-2. Senere sikrede de tre sejlere sig endegyldigt billetten til OL, da de i en intern dansk match besejrede Trine Abrahamsen og hendes besætning i slutningen af februar 2012.

Sejladserne ved OL 2012 ud for Weymouth blev noget skuffende for de tre kvinder, idet det ikke lykkedes dem at kvalificere sig til kvartfinalerne med blot tre sejre i alle mod alle-sejladserne i indledende runde. Sejrene kom mod Holland, Sverige og Portugal.

Noter

Eksterne henvisninger 

 

Sejlsportsfolk fra Danmark
Deltagere for Danmark ved sommer-OL 2012
Lotte Meldgaard Pedersen

Lotte Meldgaard Pedersen (født 13. oktober 1972 i Esbjerg) er en dansk idrætskvinde, der deltog i sommer-OL 2012 for Danmark, hvor hun stillede op i matchrace sammen med Susanne Boidin og Tina Schmidt Gramkov. De tre sejlere endte på en tiendeplads.

Meldgaard, Boidin og Gramkov sikrede Danmark en plads i det tolv både store felt ved OL, da de ved kvalifikationsstævnet ud for Miami besejrede en båd fra Argentina 3-2. Senere sikrede de tre sejlere sig endegyldigt billetten til OL, da de i en intern dansk match besejrede Trine Abrahamsen og hendes besætning i slutningen af februar 2012.

Sejladserne ved OL 2012 ud for Weymouth blev noget skuffende for de tre kvinder, idet det ikke lykkedes dem at kvalificere sig til kvartfinalerne med blot tre sejre i alle mod alle-sejladserne i indledende runde. Sejrene kom mod Holland, Sverige og Portugal.

Noter

Eksterne henvisninger 

 
 

Sejlsportsfolk fra Danmark
Deltagere for Danmark ved sommer-OL 2012
Personer fra Esbjerg
Mercedes-Benz SLK-klasse

Mercedes-Benz SLK-klasse er en bilmodelserie introduceret af Mercedes-Benz i efteråret 1996. Modellen er en todørs roadster, som er mindre og billigere end SL-klassen. Selv om betegnelsen SLK i følge Mercedes-Benz officielt ikke er en forkortelse, angives den tit som Sportslig, Let, Kompakt (nogle gange også Kort).

SLK-klassen er teknisk set identisk med C-klassen, type 202 (SLK R170), type 203 (SLK R171) hhv. type 204 (SLK R172). Et særligt kendetegn for SLK-klassen er det fældbare ståltag, som af DaimlerChrysler også benævnes "Vario-tag". I åben tilstand forsvinder det fuldstændigt og ned i bagagerummet. Da det er lavet af stål, forener det fordelene ved en hardtop med en kaleches fleksibilitet.

Navnet SLK bæres indtil videre af tre forskellige modelserier:

Eksterne henvisninger 

 Officielt websted 

SLK-klasse
Cabrioleter
Baghjulstrukne biler
Biler introduceret i 1996
Biler fra 1990'erne
Biler fra 2000'erne
Biler fra 2010'erne
Mathias Gydesen

Mathias Gydesen (født 1988) er en dansk elitesvømmer, der deltog i sommer-OL 2012 i 100 meter rygcrawl og har sat adskillige danske rekorder samt en nordisk rekord. Derudover vandt han det amerikanske universitetsmesterskab, NCAA, i både 2010 og 2012.  

Gydesen stiller op for Sigma Nordsjælland og træner for tiden på University of California, Berkeley. Han begyndte at svømme som seksårig og fik debut på landsholdet i 2007. Han er indehaver af den nordiske rekord i 100 m rygcrawl med tiden 54,41 sekunder. Blandt hans bedste resultater er en sølvmedalje fra junior-EM i 2006 samt en semifinale ved EM i 2010. Han er uddannet fra Haas School of Business på University of California.

Ved et stævne i Indianapolis var han 1/100 sekund fra det officielle krav om kvalifikation til OL 2012, og senere fik han på den baggrund dispensation fra det internationale svømmeforbund, FINA, til at komme med til legene. 

I 100 m rygcrawl ved OL i London svømmede Gydesen i tiden 55,31 sekunder, et pænt stykke fra hans nordiske rekord, hvilket rakte til en 30. plads blandt de 43 deltagere, og dermed gik han ikke videre til semifinalen. Efter løbet bekendtgjorde han, at han agtede at stoppe sin svømmekarriere. Han fortrød dog beslutningen og har siden fortsat svømningen på eliteplan; han var således med på Sigmas hold, der blev dansk mester i 2014.

Noter

Eksterne henvisninger 

Olympiske svømmere fra Danmark
Édouard Mazères

Édouard Joseph Ennemond Mazères (1796—1866) var en fransk dramatisk forfatter.

Mazères skrev dels alene, dels med forskellige medarbejdere en række lystspil, hvoraf flere gjorde megen lykke og længe holdt sig på scenen, blandt andre Le jeune mari (1826), La quarantaine (1827) og Le charlatanisme (1828), de to sidste forfattede med Eugène Scribe. 1858 udkom hans Comédies et souvenirs i 3 bind.

Kilder 

 

Dramatikere fra Frankrig
Franskmænd i 1800-tallet
Salmonsens
August Kongsted

August Julius Helmuth Kongsted (født 6. januar 1870 i Slagelse, død 24. april 1939 på Frederiksberg) var en dansk farmaceut, der sammen med Anton Antons i 1908 grundlagde Løvens kemiske Fabrik, i dag LEO Pharma. Kongsted lagde tillige med oprettelsen af Nordisk Insulinlaboratorium i 1923 grundstenen til Novo Nordisk A/S.

Kongsted var søn af direktør og købmand Eiler Ludvig Kongsted (1843-1928) og hustru Johanne født Møller (1848-1929). Han var discipel på Slagelse Svaneapotek 1886-90 og blev cand.pharm. 1892, studerede videre på Polyteknisk Læreanstalt 1892-93 og arbejdede som manuduktør i kemi indtil 1897. Han var meget interesseret i industri og stod blandt andet bag en essens- og æterfabrik samt en stearinlysfabrik. Sammen med studiekammeraten cand.pharm. Herman Weitzman ejede han tillige, i en kortere periode, Dansk Kaffekompagni. Weitzman stod senere i spidsen for Ferrosan.

I 1908 åbnede August Kongsted sammen med Anton Antons dørene til det nyrenoverede Løveapotek på Amagertorv 33 i København. De to registrerede samme år den 27. juni navnet København Løveapotekets kemiske Fabrik. Knapt et år senere, den 19. juni 1909, registeredes navnet "LEO".

August Kongsted blev eneejer af LEO Pharma efter, at Antons omkom ved en trafikulykke 12. april 1920. Inden da havde Kongsted imidlertid i en periode været ude af både apotek og virksomhed, men kom tilbage efter den tidligere partners utidige død.

Kongsted blev gift 2. januar 1896 på Frederiksberg med Ellen Margrethe Ballin (9. august 1871 i København – 26. maj 1918 sammesteds), datter af grosserer S.S. Ballin (død 1895) og hustru Helene født Warburg (død 1924).

Kongsted ejede og drev LEO Pharma frem til sin død 24. april 1939, hvorefter virksomheden blev overtaget af hans yngste datter Gertrud og dennes mand Knud Abildgaard. Knud Abildgaard drev og udviklede virksomheden frem til 1984, hvor ejerskabet af LEO Pharma blev overdraget til LEO Fondet. Fondet overtog det fulde ejerskab i 1986.

I 1923 oprettede Kongsted desuden Nordisk Insulinlaboratorium sammen med August Krogh og H.C. Hagedorn. Ud fra Nordisk Insulinlaboratorium kom Novo Terapeutisk Laboratorium (i 1925), og de to fusionerede i 1989 til Novo Nordisk (som henholdsvis Nordisk Gentofte A/S og Novo Industri A/S).

Kilder 
 LEO Pharma 1908-2008, LEO Pharma. 
 Kraks Blaa Bog 1929.

Eksterne henvisninger 
 

Apotekere fra Danmark
Fabrikanter fra Danmark
Danskere i 1800-tallet
Danskere i 1900-tallet
Personer fra Slagelse
Personer i Kraks Blå Bog (afdøde)
Vægtløftning under sommer-OL 2012

Vægtløfting under sommer-OL 2012 er var en konkurrence under Sommer-OL i London. Det var 24. gang at vægtløfting var på det olympiske programmet siden disciplinen blev introduceret som officiel øvelse under Sommer-OL 1896. Der blev konkurreret om femten olympiske titler i otte forskellige vægtklasser for mænd og kvinder i perioden 28. juli til 7. august. Alle konkurrencerne blev afholdt i ExCeL.

Program

Resultater

Mænd

Kvinder
Knud Abildgaard

Knud Abildgaard-Elling (22. februar 1901 i Randers – 29. juli 1986 i Hørsholm) var en dansk fabrikant, der ejede Løvens kemiske Fabrik (nu LEO Pharma) fra 1940 til 1984. Knud Abildgaard stiftede LEO Fondet.

Fabrikant 
Knud Abildgaard blev bankuddannet i Randers og København og fik sin merkantile og tekniske uddannelse i Frankfurt am Main, Berlin, Lyon, Paris og London. Han og hustruen Gertrud, der var datter af LEO Pharmas grundlægger og ejer August Kongsted, overtog virksomheden efter Kongsteds død i 1939.

Ved overtagelsen af LEO Pharma i 1940 var virksomheden Danmarks største lægemiddelvirksomhed. Der var cirka 200 medarbejdere og omsætningen var lidt over 4 millioner kroner. Blandt de kendteste produkter var Albyl, Codyl, Cascalin, Insulin og Ovex.

Under Knud Abildgaards ledelse blev LEO Pharma den første lægemiddelvirksomhed i det kontinentale Europa, der kunne fremstille penicillin.

Ved LEO Pharmas jubilæum i 1958 oprettedes en forskningsfond på 100.000 kroner med 10.000 kroner årligt til en dansk læge. Især efter 50-års jubilæet ekspanderede virksomheden med datterselskaber og fabrikker i det meste af Europa. Forskningsindsatsen øgedes betydeligt.

Abildgaard blev dr.jur. h. c. (LL.D.) fra University of Dublin. Han var Ridder af 1. grad af Dannebrogordenen.

Fondsstifter 
I december 1970 meddelte Knud Abildgaard at han og hustruen ville at oprette et fond, der skulle sikre fremtiden for LEO Pharma. Målsætningen var, at virksomheden fortsat skulle satse på forskning, og at fondsejerskabet skulle sikre, at LEO Pharma kunne fortsætte som et uafhængigt firma. I 1970 var antallet af medarbejdere vokset til 1.100 og der blev solgt produkter i mere end 100 lande.

Knud og Gertrud Abildgaard etablerede i 1983 LEO Fondet i overensstemmelse målsætningen fra 1970: "LEO Pharma ejes af LEO Fondet. LEO Fondet er et uafhængigt erhvervsdrivende fond med det mål at udvikle LEO Pharma som en selvstændig lægemiddelvirksomhed".

Etableringen faldt sammen med virksomhedens 75-års jubilæum og fondet trådte i kraft 20. august 1984. Knud Abildgaard døde 29. juli 1986 og Gertrud Abildgaard døde 5. november 1986. Parrets betydelige samling af antikke møbler etc. solgtes på auktion hos Bruun Rasmussen Kunstauktioner

Kilder 
 LEO Pharma 1908-2008, LEO Pharma, 
 Kraks Blå Bog 1979, Kraks Legat,

Eksterne henvisninger 
 

Jurister fra Danmark
Fabrikanter fra Danmark
Riddere af 1. grad af Dannebrog
Personer fra Randers
Personer i Kraks Blå Bog (afdøde)
Danskere i 1900-tallet
Fondsstiftere fra Danmark
Filantroper fra Danmark
Æresdoktorer
Bankfolk fra Danmark
LEO Fondet

LEO Fondet er en dansk fond, som ejer LEO Pharma (tidl. Løvens kemiske Fabrik) via Leo Holding.

Fondet trådte i kraft i 1984 og overtog det fulde ejerskab efter den hidtidige ejer fabrikant, dr.jur.h.c. Knud Abildgaards død i 1986. Han og hustruen Gertrud Abildgaard oprettede fondet i 1983 med målsætningen: "LEO Pharma ejes af LEO Fondet. Fondet er et uafhængigt erhvervsdrivende fond med det mål at udvikle LEO Pharma som en selvstændig lægemiddelvirksomhed."

Kilder 
LEO Pharma 1908-2008, LEO Pharma. 

Fonde fra Danmark
Etableret i 1983
Roning under sommer-OL 2012 – Firer letvægt mænd

Letvægts firer for mænd var en disciplin under Sommer-OL 2012 i London, som fandt sted på Dorney Lake. De indledende heats begyndte lørdag den 28. juli og finalen blev afviklet torsdag den 2. august.

Resulter

Heats 
Første tre vil kvalificere sig til semifinalen, resten vil deltage i opsamlings heatet.

Heat 1

Heat 2

Heat 3

Opsamling heat 
Første tre kvalificerer sig til semifinalerne.

Semifinaler 
Første tre vil kvalificerer sig til finalen.

Semifinale 1

Semifinale 2

Finaler

Finale B

Finale A 

Firer letvægt mænd